Tøjhusmuseet

Tøjhusmuseet (Dansk Forsvarsmuseum) holder til i Christian IVs tøyhus på Slotsholmen i København og er et statlig spesialmuseum for dansk forsvars- og våpenhistorie. Det ble grunnlagt i 1928.Tøjhusmuseets historie  fra Nationalmuseet (besøkt 24. august 2014)

Samlingene kan føres tilbake til begynnelsen av 1600-tallet da Christian IV grunnla en samling av gamle våpen og krigsutrustning i Tøjhuset. Museet har samlinger av kanoner, håndvåpen, rustninger og mye annet fra middelalderen frem til i dag.

Utenfor Tøjhusmuseet mot Christians Brygge sto tidligere «Istedløven» som ble gjenerobret fra tyskerne i 1945.  Løven ble gjenreist i Flensburg i 2011.Istedløvens hjemkomst til Flensborg fejres den 10. september 2011  fra Kulturministeriet (besøkt)

Annet krigsbytte er et av de fire 110 tonns og 19 meter lange 38 cm skipskanonrør fra Tirpitz-stillingen ved Blåvand, som lå i Tøjhusmuseets gård inntil mai 2005, da det ble flyttet til Museumscenter Hanstholm.

 Organisering 
I 2004 ble Tøjhusmuseet og Orlogsmuseet lagt sammen under navnet
Statens Forsvarshistoriske Museum. De to museenes utstillinger ble drevet videre som selvstendige museer i Statens Forsvarshistoriske Museums regi.
I 2014 ble Statens Forsvarshistoriske Museum en del av Nationalmuseet.

 Referanser 

 Eksterne lenker 


Kategori:Militærmuseer
Kategori:Museer i København
Kategori:Slotsholmen
Kategori:Museer etablert i 1928
Kategori:Vitenskap i 1928
Kategori:1928 i Danmark